open-index/open-wikipedia-markdown huggingface dataset:
ארנון אבני

**ארנון אבני** (נולד ב-30 בספטמבר 1958), הוא מאמן שחייה ישראלי. מאמן ראשי באגודות המובילות בישראל. מאמן ראשי של נבחרת הנוער והעתודה של ישראל.

## ביוגרפיה
אבני נולד וגדל בקיבוץ חפציבה, בנם של נחמה חנוביץ בת קיבוץ רמת רחל ומשה מופל אבני יליד גרמניה. למד בתיכון המשותף אורט עין חרוד. בשנים 1976–1979 שרת בפיקוד צפון בחיל המודיעין וסיים את שרותו הצבאי הסדיר בדרגת סמל ראשון. בשנים 1980–1981 למד בבית ספר למאמנים במכון וינגייט וסיים עם תעודת מאמן שחייה מוסמך. עבד עד שנת 1983 במפעל של הקיבוץ ובפרדס ותוך כדי אימן בהתנדבות את ילדי הקיבוץ.

### קריירה כמאמן
בשנים 1983–1991 עבד כמאמן ראשי במועצה אזורית הגלבוע.

באליפות אירופה בשחייה לנוער שנערכה באנטוורפן, בלגיה באוגוסט 1991 הוביל כמאמן ראשי את הנבחרת שזו הייתה הפעם הראשונה שהיא השתתפה במפעל זה. באליפות עצמה שחייניתו קרן רגאל אף שברה את השיא הישראלי הוותיק בן 10 השנים של ליאור בירקאן במשחה ל-200 מטר מעורב אישי.

בשנים 1991–1997 שימש כמאמן ראשי בקבוצת בשחייה של מכבי חיפה והוביל אותה לזכייה באליפות ישראל. לצידו אימנו טימאה טוט ואלון גל. במקביל אימן את נבחרת ישראל בשחייה עד גיל 16.

בשנים 1997–2010 שימש כמאמן ראשי בקבוצת וייסגל רחובות אותה הקים מחדש והוביל אותה לאחת הקבוצות המובילות בישראל. הקים את האקדמיה לשחייה ברחובות בשיתוף בית הספר תיכון קציר, שכללה מגמת שחייה בתיכון. במקביל אימן את נבחרת הנוער והקדטים של ישראל בשחייה.

בשנת 2010 היה מאמן ראשי של קבוצת השחייה של הפועל ירושלים במשך כ-8 חודשים והוביל אותה לזכייה באליפות ישראל.

בשנים 2011–2012 שימש כעוזר מאמן נבחרת ישראל לאולימפיאדת לונדון.

בשנים 2012–2017 מאמן ראשי במועצה אזורית גדרות ובהמשך במועצה אזורית באר טוביה ובשניהם הקים את מחלקת השחייה. 

בשנים 2017–2022 עבד בהפועל דולפין נתניה בסניפים בחדרה ובזכרון יעקב אותם הקים. בשנת 2022 עבר עם הסניף של זכרון יעקב והצטרף לאגודת מכבי חיפה. 

בין השחיינים הבולטים שאימן אבני, נמנים אלופי ושיאני ישראל בשחייה: גלעד חן (בן דוד של אבני), איתי חן (צ'לן), שני כהן (כדורסלן), קרן רגאל, כרמל לויתן, עידו מירון, אריאל דולינקו, יואב רייטר, איתי צ'מה, מור פליישמן.

## חיים אישיים
אבני גרוש, אב לבן ושתי בנות וסב ל-5 נכדים. מנגן בצ'לו ומקשיב למוזיקה קאמרית.

## לקריאה נוספת
* אלכס פרלסמן, "שני שיאים ומיקי אחד", מעריב, 21 באפריל 1993 (כולל תמונה של אריאל דולינקו עם מאמנו ארנון אבני)

## קישורים חיצוניים

* 
* 

## הערות שוליים

קטגוריה:מאמני שחייה ישראלים
צ'ארלס אוגוסט פרייקין

**צ'ארלס אוגוסט פרייקין** (בהולנדית: **Charles Auguste Fraikin**; 1817, הרנטלס – 1893, בריסל) היה פסל בלגי ואוצר שפיסל בסגנון הניאו קלאסי.

## ביוגרפיה
פרייקין החל בגיל 12 לימודי רישום באקדמיה המלכותית לאמנויות היפות של אנטוורפן,
בהגיעו ליל 13 נפטר אביו ובחיפוש אחר עיסוק מעשי החל לימודי רוקחות ועבד אצל רוקח, גיסו של הרוקח פרנסואה-ג'וזף נאבז שהיה צייר ומנהל האקדמיה המלכותית לאמנות של בריסל גילה את כישרונו ועודד אותו להמשיך בתחום האמנות.
פרייקין המשיך לעסוק בפיסול. זכה בפרסים ואף פיסל את לאופולד הראשון, מלך הבלגים ובהמשך שימש במקביל כאוצר תחום הפיסול במוזיאון המלכותי לאמנויות יפות של בלגיה.

## גלריה

Statue of Egmont and Horne in Brussels.jpg|פסל לאמורל, רוזן אגמונט ופיליפ דה מונמורנסי, רוזן הורן בראש מזרקה בלב פארק פטיט סבלון בבריסל
Brussels town hall portal.jpg|טימפנון שער בית עיריית בריסל
Triumph of Bacchus by Charles August Fraikin-.jpg|ניצחון בכחוס במוזיאונים המלכותיים לאמנויות יפות של בלגיה


## קישורים חיצוניים

קטגוריה:פסלים בלגים
קטגוריה:ילידי 1817
קטגוריה:נפטרים ב-1893
לאה גליקסמן

**לאה גליקסמן כוכבי** (נולדה ב-1961) היא שופטת בבית הדין הארצי לעבודה.

בשנת 1979 סיימה את לימודיה בבית הספר התיכון שליד האוניברסיטה העברית. את שירותה הצבאי העבירה במסגרת גרעין נח"ל שנשלח לפעילות בעיירת הפיתוח מעלות תרשיחא. בשנת 1986 סיימה את לימודי המשפטים באוניברסיטה העברית, וכשנה לאחר מכן הוסמכה כעורכת דין. בשנים 1985–1988 שימשה כעוזרת מחקר באוניברסיטה העברית ובאוניברסיטת תל אביב. במקביל החלה לעבוד ב-1987 כעורכת דין. בשנת 1992 יצאה לקנדה שם למדה קורסים שונים באוניברסיטת טורונטו. בשנת 1995 שבה לארץ ולעבודה כעורכת דין.

במאי 2000 מונתה לכהונת שופטת בבית הדין האזורי לעבודה בתל אביב. בספטמבר 2003 מונתה לכהן כסגנית הנשיא של בית הדין האזורי לעבודה בתל אביב ובמקביל לתפקיד רשמת בבית הדין הארצי לעבודה. בינואר 2007 מונתה לכהן בפועל כשופטת בבית הדין הארצי לעבודה לתקופה של חצי שנה, וב-15 באוגוסט 20011 מונתה לכהונת שופטת קבועה בבית הדין הארצי לעבודה.

## פסקי דין
בין פסקי הדין הבולטים בהם הייתה מעורבת, פסק דין מתקופתה בבית הדין האזורי לעבודה בתל אביב בעניין החלפת עובדים שובתים ב'גן המדע' ב-2009 במסגרתו כתבה כי "חל איסור על המעביד לשכור עובדים חלופיים במקום העובדים השובתים, בין אם העובדים החלופיים הם עובדים זמניים ובין אם הם עובדים קבועים".

פסק דין נוסף שלה מבית הדין האזורי קבע שגם בני זוג הומואים חיים בארון יכולים להיחשב כידועים בציבור, וכי במקרים כאלה, יש להקל לגבי מידת הראיות שתידרש לשם הוכחת הזוגיות. בין היתר קבעה גליקסמן כי "יש לקבל את התביעה ולהצהיר כי התובע היה בן זוגו של המנוח וזכאי לפנסיית שאירים מהקרן, בהתאם לתקנון".

בפסק דין משנת 2020 קבעה השופטת גליקסמן כי למנהלים זוטרים יש זכות לקחת חלק פעיל בהתארגנות עובדים במקום עבודתם.

בפסק דין משנת 2022 קבעה השופטת גליקסמן כי אם העובד מעיד שלא קיבל מן המעסיק הודעה בנוגע לתנאי העסקתו, מוטל על המעסיק הנטל להוכיח שכן מסר הודעה כזאת, והדגישה כי הגברת הנטל על המעסיק נובעת "מתוך הכרה בפערי הכוחות ובפערי הידע המובנים בין העובדים לבין המעסיקים, כמו גם בקיומה של תופעה של אי-תשלום זכויות מכוח חוקי המגן, ובניסיון להתמודד עם תופעה זו ולהגביר את רמת האכיפה של זכויות העובדים".

כמו כן, הייתה השופטת גליקסמן חלק מההרכב המורחב שפסק את פסק דין הטיפים, וכן בהרכב המורחב שפסק את הלכת כותה הנוגעת לאופן החישוב של פיצויים במקרים של הכרה בדיעבד ביחסי עובד מעביד.

## קישורים חיצוניים

* לאה גליקסמן באתר הרשות השופטת.

## הערות שוליים

קטגוריה:שופטי בית הדין הארצי לעבודה
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:בוגרות התיכון ליד האוניברסיטה
קטגוריה:בוגרי התיכון ליד האוניברסיטה
קטגוריה:חברי גרעיני נח"ל
קטגוריה:ישראליות שנולדו ב-1961
קטגוריה:ישראלים שנולדו ב-1961
ליה הייז

**ליה הייז** (באנגלית: **Leah Hayes**; נולדה ב-21 באוקטובר 2005) היא שחיינית אמריקאית, זוכת מדליית ארד מאליפות העולם (בודפשט 2022) ואלופת העולם לנערות (נתניה 2023) במשחה ל-200 מטר מעורב אישי ואלופת העולם לנערות (נתניה 2023) במשחה ל-400 מטר מעורב אישי.

הייז ידועה בשל הקרחת שלה. 

## ביוגרפיה
הייז נולדה וגדלה בשוגר גרוב, אילינוי, בתם של ג'יל וטים הייז. היא אובחנה בגיל שש עם אלופציה, מצב הגורם לנשירת שיער. היא תלמידת תיכון.

### 2022
במבחנים האמריקאים לאליפות העולם שנערכו בגרינסבורו, קרוליינה הצפונית בסוף אפריל 2022 היא סיימה במקום שני במשחה ל-200 מטר מעורב אישי בתוצאה של 2:09.99 דקות, אחרי אלכס וולש (2:07.84 דקות) ולפני בייטה נלסון (2:11.80 דקות), במקום רביעי במשחה ל-400 מטר מעורב אישי בתוצאה של 4:40.70 דקות, בשלב המוקדמות היא קבעה שיא אישי חדש של 4:39.65 דקות ועלתה ראשונה למשחה הגמר, במקום 11 במשחה ל-200 מטר חופשי בתוצאה של 1:59.71 דקות ובמקום 12 במשחה ל-100 מטר חופשי בשיא אישי חדש של 54.89 שניות וניכללה במשלחת האמריקאית לאליפות העולם. 
#### מדליית ארד באליפות עולם
באליפות העולם עצמה שנערכה בבודפשט, הונגריה ביוני אותה שנה זכתה במדליית ארד במשחה ל-200 מטר מעורב אישי בשיא עולם לנערות חדש של 2:08.91 דקות, אחרי בת ארצה אלכס וולש (2:07.13 דקות) וקיילי מקיואן מאוסטרליה (2:08.57 דקות).

### 2023
במבחנים האמריקאים לאליפות העולם שנערכו באינדיאנפוליס, אינדיאנה בסוף יוני 2023 היא סיימה במקום שלישי במשחה ל-400 מטר מעורב אישי בשיא אישי חדש של 4:38.45 דקות, אחרי קייטי גריימס (4:33.80 דקות) ואלכס וולש (4:35.46 דקות), במקום רביעי במשחה ל-200 מטר מעורב אישי בתוצאה של 2:10.42 דקות ובמקום 11 במשחה ל-200 מטר חופשי בשיא אישי חדש של 1:58.27 דקות ולא ניכללה במשלחת האמריקאית לאליפות העולם.
#### אלופת עולם לנערות
באליפות העולם לנוער שנערכה במכון וינגייט, נתניה בספטמבר אותה שנה היא זכתה ב-4 מדליות, 3 זהב ו-1 ארד. מדליות זהב במשחה ל-200 מטר מעורב אישי בשיא אליפות חדש של 2:10.24 דקות, במשחה ל-400 מטר מעורב אישי בשיא אישי חדש ובשיא אליפות חדש של 4:36.84 דקות וכעבור 40 דקות במשחה שליחות 4x200 מטר חופשי בתוצאה של 7:52.48 דקות, כשחיינית שנייה היא קבעה ב"זינוק שליחות" תוצאה של 1:57.86 דקות. מדליית ארד במשחה ל-200 מטר חופשי בשיא אישי חדש של 1:58.19 דקות.

## שיאים אישיים
### בריכה אולימפית
* 200 מטר חופשי: 1:58.19 דקות (2023)
* 200 מטר מעורב אישי: 2:08.91 דקות (2022), **שיא עולם לנערות בעבר**
* 400 מטר מעורב אישי: 4:36.84 דקות (2023)

### בריכת 25 מטר
* 200 מטר חופשי: 1:55.66 דקות (2021)
* 100 מטר מעורב אישי: 58.76 שניות (2017)
* 200 מטר מעורב אישי: 2:08.10 דקות (2022)

## ראו גם

## קישורים חיצוניים

קטגוריה:שחייניות מעורב אישי
קטגוריה:אמריקאיות שנולדו ב-2005
מעבר מכבים

**מעבר מכבים** (מכונה גם **[[מחסום (צה"ל)|מחסום]] מכבים**) הוא מסוף מעבר השוכן על כביש 443 סמוך לקו הירוק. המעבר משמש לבקרה של כלי רכב הנוסעים בכביש 443 בדרכם ממזרח למערב, כלומר משטחי יהודה ושומרון לשטח ישראל שבגבולות הקו הירוק. המעבר מאויש בחיילי צה"ל במשך כל שעות היממה. בנוסף פועל במקום מעבר הולכי רגל המיועד לפלסטינים בלבד, ופועל בימים ראשון עד חמישי בשעות 05:00–11:30.

**מעבר מכבים** הוא חלק ממערך האבטחה בכביש 443  החולש בין הערים מודיעין לירושלים ומתחבר עם כביש 45. בציר כביש זה מעבר נוסף, **מעבר עופר**, הסמוך לכלא עופר, שני המעברים מוחזקים בידי צה"ל, מג"ב וחברות אבטחה.

בשנת 2016 אושרה בוועדת המשנה להתיישבות במועצת התכנון העליונה של המנהל האזרחי, תוכנית להקמת אזור תעשייה בשטח 310 דונם בסמוך לכפר בית סירא ליד מעבר מכבים.

## טרור
ב-27 בפברואר 2002 נפצעו שלושה שוטרים ישראלים בפיגוע התאבדות במחסום.

ב-2 בנובמבר 2022 חבאס ריאן בן 54 מהכפר בית דקו האיץ עם רכב מסחרי לעבר קצין צה"ל שעמד בשמירה במחסום. אחרי שפגע בקצין, יצא המחבל מהרכב וניסה לתקוף את הקצין הפצוע בגרזן אולם הקצין הצליח לירות בו למוות.

פיגוע הדריסה במחסום מכבים: ב-31 באוגוסט 2023, דאוד פאיז, פלסטיני תושב דיר עמאר עם היתר כניסה לישראל, פעיל בתנועת פת"ח, נהג במשאית בכביש 443, ובהגיעו למחסום מכבים, דרס הולכי רגל ששהו במקום ופצע שלושה חיילים. אחד החיילים, מקסים מולצ'נוב בן 20, נפצע במצב אנוש, ומאוחר יותר נקבע מותו. המחבל המשיך עם המשאית לעבר מחסום חשמונאים, החיילים במחסום שעודכנו על מנוסתו ירו לעברו והרגו אותו.

## קישורים חיצוניים
* מעבר מכבים, באתר רשות מעברים יבשתיים

## הערות שוליים

קטגוריה:מחסומים ומעברים ביהודה ושומרון
קטגוריה:כביש 443
אנאטו

שמאל|ממוזער|250px|פרי העץ ממנו מופק אנאטו
**אנאטו** (**Annatto**) הוא צבע מאכל טבעי בגוון הנע בין כתום לאדום. אנאטו מופק ממרכיב בשם ביקסין (Bixa orellana) שבקליפת פרי העץ הטרופי אנאטו שצומח בר באזורים הטרופיים של אמריקה, ממקסיקו עד ברזיל.

הצבע של אנאטו מגיע מפיגמנטים קרוטנואידים שונים, בעיקר ביקסין ונורביקסין, הנמצאים בציפוי השעווה האדמדם של הזרעים. את התבלין מכינים בדרך כלל על ידי טחינת הזרעים לאבקה או למשחה. השפעות דומות ניתן להשיג על ידי מיצוי הצבע והטעם מהזרעים באמצעות מים חמים, שמן או שומן, אשר לאחר מכן מתווספים למזון.

אנאטו ותמציותיו נמצאים בשימוש נרחב בקנה מידה תעשייתי כחומר צביעה במוצרי מזון מעובדים רבים, כגון גבינות, ממרחי חלב, חמאה ומרגרינה, פודינג, עוגות ומוצרי מאפה אחרים, תפוחי אדמה, חטיפים, דגני בוקר, דגים מעושנים, נקניקיות ועוד.

## קישורים חיצוניים

* מה זה אנאטו ויתרונותיו

## הערות שוליים

קטגוריה:צבעי מאכל
מצילי המכוניות

**מצילי המכוניות** (באנגלית **Car SOS**) היא סדרת טלוויזיה בריטית על שיפוץ כלי רכב המשודרת בערוץ נשיונל ג'יאוגרפיק ובשידורים חוזרים בערוץ 4 הבריטי וערוצים נוספים בישראל הסדרה החלה ב-2013 והיא מוגשת על ידי טים שו ופאז טאונסנד.

טים ופאז עובדים בשיתוף פעולה הדוק עם צוות מומחה לשיקום רכבים שעוזר לשחזר את המכוניות הקלאסיות של הבעלים מכל רחבי בריטניה ואירופה, ולעיתים קרובות מתחילים ממצבי תקלה או הרס חמורים. ללא ידיעת הבעלים כאשר רכבם מוגש על ידי קרוב משפחה או חבר וזאת מכיוון שהבעלים אינו יכול להמשיך בשיקום הרכב מסיבות רפואיות או כלכליות בלתי צפויות. לאחר מכן הבעלים מופתעים עם המכונית המשופצת שלהם באירוע מבוים על ידי שו.

בסדרה שלושה פרקים מיוחדים, אוסטין-היילי סברינג ספרייט משנת 1962, שיועדה למוזיאון הרכב הבריטי, שוחזרה בידיעת הבעלים, ושברה את הפורמט של התערוכה בשל משמעות המכונית, לאחר שנסעה על ידי צוות מרוצים שכלל את סטיב מקווין, וסר סטירלינג מוס, המופיע בפרק.

## מנחים
הסדרה מוגשת על ידי חובב הרכב וההנדסה טים שו והמוזיקאי והמכונאי פאז טאונסד. טאונסנד מוביל צוות של מומחי שיקום מכוניות שעובדים בעיקר מחוץ למצלמה, אם כי שומעים אותם מדי פעם, בעיקר הופעותיו של פיל פאלמר ב"סדנה" בתוך מערכונים או רגעים קלילים בתסריט המתרחשים בתוך הסדנה.

## תסריט
כל פרק מתחיל בהגעה לכלי הרכב כאשר טים ופאז חושפים וסוקרים את המכונית המוצגת. שו ידון עם קרובי המשפחה של המועמד מדוע המכונית צריכה להיות משוחזרת, בעוד טאונסנד בודק את מצב המכונית, וקובע את כמות העבודה הדרושה. לאחר מכן, המכונית מונחת על נגרר ונלקחת לסדנה של טאונסנד, שם היא נבדקת על ידי כל צוות השיקום. עם תחילת עבודת השיקום, שו מקבל רשימת חלפים נצרכים והוא נוסע ברחבי הארץ כדי למצוא את החלקים הדרושים, לעיתים קרובות מתוארים בצורה קומית. שו וטאונסנד ייפרדו מדי פעם מהשחזור, וישאירו אותו בידיים הבטוחות של הצוות וזאת במטרה שיוכלו לבקר בדגמים משוחזרים אחרים של אותה מכונית, לנהוג בהם מבחן ולדבר עם בעלים אחרים. לקראת סוף השיקום, שו מזמין את משפחתו של המועמד לדון בהקמת תרחיש מזויף או אירוע בו יוכלו להחזיר את המכונית לבעלים. גם האירוע המבוים מוצג בדרך כלל בצורה קומית, כאשר שואו לעיתים קרובות בתחפושת לפני שחושף את עצמו ואת כוונותיו בפני הבעלים, שלאחר מכן מוצגת המכונית המשוחזרת שלו.

ספיישל שודר כפרק השלישי של העונה השלישית בהשתתפות סטירלינג מוס. סברינג אוסטין הילי ספרייט משנת 1962, שנסע פעם בסברינג כחלק מצוות מרוץ בהשתתפות סטיב מקווין וסר סטירלינג מוס, שוחזר על ידי הצוות והוצב במוזיאון הרכב הבריטי לאחר שהושלם. במירוץ 1962, מכונית זהה נהוגה על ידי מוס במירוץ הגיעה למקום השני, המכונית הזו נהרסה מאז, והותירה את מכונית השחזור של הצוות, כסברינג ספרייט היחידה שנותרה בעולם.

## פרקים
נכון לספטמבר 2023, שודרו אחת עשרה סדרות מלאות של 10 פרקים כל אחת, בתוספת 2 פרקים מיוחדים "של אתגר 7 ימים", כאשר סדרה אחת עשרה משודרת כעת.

### עונה 1 (2013)

### עונה 2 (2014)

### עונה 3 (2015)

### עונה 4 (2016)

### עונה 5 (2017)

### עונה 6 (2018)

### מבצע אתגר 7 ימים (2019)

### עונה 7 (2019)

### עונה 8 (2020-2021)

### עונה 9 (2021)

### עונה 10 (2022)

### עונה 11 (2023)

## הערות שוליים

## קישורים חיצוניים
* 
* Car SOS at IMDb
* Production website

קטגוריה:תוכניות טלוויזיה באנגלית
קטגוריה:תוכניות טלוויזיה בערוץ נשיונל ג'יאוגרפיק
טיל פצמר

"**טיל פצמר**" הוא שיר של הראפר הישראלי ליעד מאיר, שיצא לאור כסינגל ב-6 באוגוסט 2023. את השיר כתב ליעד מאיר והלחין והפיק יובל ניאזוב.

## הצלחה מסחרית
השיר זכה להצלחה ויראלית בפלטפורמת טיק טוק, בה זכה למעל ל-5000 שימושים ומאות אלפי צפיות. בעקבות הצלחתו הוויראלית, נכנס השיר למצעד היטליסט של מאקו, שם הגיע בשיאו למקום ה-17. מאוחר יותר, נכנס גם למצעד העשירייה של כאן גימל, בו הגיע למקום העשירי.

## וידאו קליפ
הווידאו קליפ לשיר פורסם ב-6 באוגוסט 2023, לצד הסינגל. את הקליפ ביים יואב צדיקוב ומשתתפים בו הראפרים רון חיון, דודא וסטטיק.

## מיקומי שיא

## הערות שוליים

קטגוריה:שירים בעברית
קטגוריה:שירי היפ הופ בעברית
יונאס קרונקאיטיס

**יונאס אלגירדאס קרונקאיטיס** (בליטאית: **Jonas Algirdas Kronkaitis**; נולד ב-1 בפברואר 1935) הוא איש צבא ליטאי בדימוס. שרת בצבא ארצות הברית, וב-1997 חזר לליטא ומונה לסגן שר ההגנה, ולאחר מכן לראש ההגנה (מקביל לרמטכ"ל) של הכוחות המזוינים של ליטא.

## ביוגרפיה
קרונקאיטיס נולד בשירווינטוס ב-1 בפברואר 1935. ב-1944 עזבה משפחתו את ליטא, וב-1949 היגרה לארצות הברית. ב-1959 הוא התגייס לצבא ארצות הברית. בין 1960 ל-1963 הוא שרת בגרמניה, ובין 1965–1971 לחם במלחמת וייטנאם. במקביל, הוא למד באוניברסיטת סירקיוז וסיים תואר ראשון במנהל עסקים. כמו כן למד במכללת הפיקוד והמטה הכללי של ארצות הברית ובמכללת המלחמה של צבא ארצות הברית. ב-1985 הוא פרש מהצבא האמריקני.

ב-1997 הוא חזר לליטא, שבינתיים השתחררה מהכיבוש הסובייטי. בשל ניסיונו הצבאי הוא מונה לסגן שר ההגנה. ב-1 ביולי 1999 הוא מונה לראש ההגנה (מקביל לרמטכ"ל). בתפקידו זה הוא הוביל את הצטרפות ליטא לנאט"ו. הוא סיים את תפקידו ב-30 ביוני 2004.

ב-2006 הוא היה חבר בוועדה שחקרה את מותו המסתורי של הפוליטיקאי ויטאוטאס פוציונאס. ב-2007 הוא התפטר מהוועדה בטענה לחוסר יעילות שלה.

## קישורים חיצוניים

* יונאס קרונקאיטיס באנציקלופדיה הליטאית האוניברסלית

קטגוריה:גנרלים ליטאים
קטגוריה:מפקדי צבאות סדירים בעת החדשה: אישים
קטגוריה:בוגרי מכללת המלחמה של צבא ארצות הברית
קטגוריה:ילידי 1935
פארק פטיט סבלון

**פארק פטיט סבלון** (מצרפתית: **Petit Sablon Park**), הוא פארק פסלים קטן בבריסל.
פטיט סבלון מצוי סמוך לקתדרלת נוטרדאם דה סבלון.

האתר של פטיט סבלון של ימינו שימש כבית הקברות של בית החולים סנט ג'ון בין השנים 1289 ל-1706. כיום זהו גן קטן שעוצב בסגנון נאו-רנסאנס. הוא נוצר בשנות ה-80 של המאה ה-19 ביוזמתו של ראש עיריית בריסל דאז, שארל בולס , כדי לייפות ולשפר את השכונה. הגן תוכנן על ידי האדריכל הנדריק בייארט  ונחנך בשנת 1890.

## הסטוריה
הקמת הפארק הייתה חלק מהתחדשות עירונית של המאה ה-19 ברובע זה. בשנת 1872 נבנה החלק השני של רחוב ריגנטשאפסטראט  , שבמסגרתו נהרסה חצר ת'ורן-טאסיס . ארמון אגמונט נשמר והיווה את החלק העליון של הכיכר. משנת 1876 ואילך, הנדריק בייארט פיתח את התכנון, שכלל מקום לפסל השנוי במחלוקת של אגמונט והורן, שהוצב בגרוט מרקט בשנת 1864 ועליו היו לקתולים וליברלים נושא למחלוקת. העבודה על פארק אגמונט החלה בשנת 1879, אך בחירת הגיבורים שיכללו טרם נקבעה. הדבר נעשה בשנה שלאחר מכן על ידי השר גוסטב רולין-יאקמינס . זו הייתה תוכנית אופיינית לתקופה, רומנטית-לאומית, ובעלת אופי אנטי-קלריקלי למדי. המתחם כולו נחנך ב-20 ביולי 1890, לרגל יום השנה השישים לבלגיה. ראש העיר קארל בולס  נשא נאום לוחמני, שנכתב על ידי הארכיונאי
אלפונס וואטרס . הייתה גם תהלוכה היסטורית שעוצבה על ידי גוסטב דן דויטס
.

## מבנה
הגן, המעוצב באופן סימטרי, במבנה של טרפז שווה-שוקיים מוקף במעקה ברזל יצוק, המורכב מ-48
עמודים רומנסקיים. פסלוני ברונזה מאת האדריכל פול הנקר  בעצוב הצייר קסבייר מלרי  שנוצרו על ידי פסלים שונים ומורכבים על עמודים אלה. 48 דמויות אלה מייצגות את גילדות המלאכה מימי הביניים של בריסל, כולל אופים, סנדלרים, אורגים וצורפים. תשע תצורות השיחים בתוך הגן מסמלות את תשעת הפרובינציות הבלגיות של אותה תקופה. בחלקו האחורי של הגן, מעבר לבריכת השתקפות, ניצבים עשרה פסלים משיש קרארה. הם מתארים דמויות חשובות בבלגיה של המאה ה-16, כולל הקרטוגרף גרארדוס מרקטור, הבוטנאי 
רמברט דודואנס  והגיאוגרף אברהם אורטליוס.

מרכז הגן הוא המזרקה עם האנדרטה לרוזני אגמונט והורן. קבוצת הברונזה, שנוצרה בשנת 1864 על ידי הפסל צ'ארלס אוגוסט פרייקין, הוצבה בתחילה בגראנד פלאס מול הברודהויס (Maison du Roi)
, האתר בו הוצאו להורג שני הרוזנים. היא הועברה למיקומה הנוכחי בשנת 1879 כדי לציין את השלמת הפארק. קבוצת הברונזה מתארת את שני האצילים הפלמים, לאמורל, רוזן אגמונט ופיליפ דה מונטמורנסי, רוזן הורן , שהתנגדו לעריצות הספרדית תחת המלך פיליפ השני והוצאו להורג ב-5 ביוני 1568 בגראנד פלאס של בריסל בהוראת הדוכס מאלבה. מאחורי האנדרטה ישנם מדרגות המובילות אל ארמון אגמונט, ארמון העיר לשעבר של רוזני אגמונט.

## גלריה

Upper gate of Petit Sablon Park.jpg|השער הראשי, עם פסלי צייר ושען משני צדדיו
Petit Sablon Park-3.jpg|פנים הפארק
Petit Sablon Park-2.jpg|גדר הפארק עם פסלי בעלי מקצוע
Statue of Egmont and Horne in Brussels.jpg|רוזני אגמונט והורן
File:Broodhuis.JPG|פסל רוזני אגמונט והורן במיקומם המקורי
Philips of Marnix, Lord of Saint-Aldegonde statue by Paul De Vigne at Petit Sablon Park, Brussels.jpg|פיליפס ואן מרניקס  מאת פול דה ויני 
Church of Our Blessed Lady of the Sablon (Brussels) from Small Sablon Square-2.jpg| קתדרלת נוטרדאם דה סבלון במבט מתוך הפארק.
Egmont Palace.jpg|ארמון אגמונט
Rue de la Régence-Regentschapstraat, Brussels.jpg|רחוב ריגנטשאפסטראט


## קישורים חיצוניים

פטיט סבלון
קטגוריה:בריסל
ואלדאס טוטקוס

**ואלדאס טוטקוס** (בליטאית: **Valdas Tutkus**; נולד ב-27 בדצמבר 1960) הוא לוטננט גנרל ליטאי בדימוס, אשר שימש כראש ההגנה (מקביל לרמטכ"ל) של ליטא בין השנים 2004–2009.

## ביוגרפיה
טוטקוס נולד בווילנה ב-27 בדצמבר 1960. ב-1978 הוא התגייס לצבא האדום ולמד בבית הספר לפיקוד בטשקנט. ב-1982 הוא סיים את לימודיו ומונה למפקד מחלקה. ב-1983 הוא לחם במלחמת אפגניסטן. ב-1988 הוא עבר למוסקבה ולמד באקדמיה הצבאית פרונזה. לאחר פירוק ברית המועצות הוא התגייס לצבא ליטא החדש ושרת בבריגדת חיל הרגלים הממוכן זאב הברזל. ב-1995 הוא נשלח ללמוד במכללת נאט"ו להגנה ברומא. ב-1999 הוא נשלח לבריסל ומילא בו זמנית את תפקיד שגריר ליטא, לנאט"ו, לאיחוד האירופי, וכנספח הצבאי הליטאי בבלגיה. ב-2001 הוא מונה למפקד צבא היבשה הליטאי. ב-30 ביוני 2004 הוא קודם לתפקיד ראש ההגנה (מקביל לרמטכ"ל). הוא סיים את תפקידו ב-3 ביולי 2009. בשנים 2014–2015 הוא שימש כיו"ר איגוד תעשיות הביטחון הליטאי.

## קישורים חיצוניים

* ואלדאס טוטקוס באתר נאט"ו

קטגוריה:גנרלים ליטאים
קטגוריה:מפקדי צבאות סדירים בעת החדשה: אישים
קטגוריה:אנשי צבא סובייטים
קטגוריה:מלחמת אפגניסטן (ברית המועצות): אישים
קטגוריה:נספחים צבאיים
קטגוריה:ליטאים שנולדו ב-1960
יונאס אנדרישקביצ'יוס

**יונאס אנדרישקביצ'יוס** (בליטאית: **Jonas Andriškevičius**; נולד ב-29 ביולי 1944) הוא מייג'ור גנרל ליטאי בדימוס, אשר שימש כראש ההגנה (מקביל לרמטכ"ל) הראשון של הכוחות המזוינים של ליטא לאחר התפרקות ברית המועצות.

## ביוגרפיה
אנדרישקביצ'יוס נולד בדבייקיאי ב-29 ביולי 1944. הוא למד בבית הספר סרגיי קירוב לרפואה צבאית בלנינגרד, וב-1966 התגייס לצבא האדום. בין 1967-1973 הוא שרת בקבוצת הכוחות הסובייטיים בגרמניה. לאחר מכן הוא עבר למוסקבה ולמד באקדמיה הצבאית פרונזה. הוא סיים את לימודיו ב-1976. בין 1979–1980 הוא שרת במחוז הצבאי הסיבירי. ב-1981 נשלח לאתיופיה כחלק ממשלחת היועצים הצבאיים שסייעו לשלטונו של מנגיסטו היילה מריאם. ב-1984 הוא חזר לליטא ושימש כמנהל המחלקה הצבאית של אוניברסיטת וילנה עד פירוק ברית המועצות. לאחר מכן הוא התגייס לצבא ליטא החדש, וב-20 באוקטובר 1993 מונה למפקד הראשון של הצבא הליטאי. הוא כיהן בתפקיד עד 1 ביולי 1999 והוביל את הקמתו מחדש של הצבא הליטאי. כיום הוא משמש כיו"ר אגודת הבוגרים הליטאים של מכללת נאט"ו להגנה.

## קישורים חיצוניים

* יונאס אנדרישקביצ'יוס באנציקלופדיה הליטאית האוניברסלית

קטגוריה:גנרלים ליטאים
קטגוריה:מפקדי צבאות סדירים בעת החדשה: אישים
קטגוריה:אנשי צבא סובייטים
קטגוריה:ילידי 1944
פנחס ברייער

הרב **אברהם פנחס ברייער** (נולד ב-21 ביוני 1976, כ"ג בסיוון ה'תשל"ו) הוא איש חינוך ומלחין חרדי-חסידי ישראלי.

כמה מהשירים שהלחין הפכו ללהיטים וזכו להצלחה יוצאת דופן במוזיקה החסידית. הבולטים שבהם הם "הנני בידך" שביצע הזמר אברהם פריד ו-"השבעתי אתכם" שבוצע בגרסאות רבות, שהגיעו שניהם למקומות גבוהים במצעדי העשור של ערוצי הרדיו החרדים.

## ביוגרפיה
ברייער, חסיד בעלזא, נולד לרב יוסף צבי ברייער, ראש ישיבת בעלזא בבית חלקיה. מתגורר כיום באשדוד.

ברייער עוסק בחינוך למעלה מעשרים וחמש שנים. שימש כר"מ בישיבת בעלזא בראשות אביו, עד לפרישתו בשנת 2014. מעביר הרצאות וסדנאות בנושא חינוך וכותב טור ייעוץ שבועי במגזין מרווה לצמא, ובשבועון במה. משמש כמרצה במכון אחיה למורים וכמנחה הורים בארגון דרך הבית.

הלחין מספר שירים בסוגת המוזיקה החסידית, בהם כמה שזכו להצלחה יוצאת דופן, דוגמת "הנני בידך", שבוצע על ידי הזמר אברהם פריד וזכה בתואר "שיר העשור" במצעד העשור שנערך ברדיו קול חי, ובמקום הרביעי בקטגוריה זו במצעד של רדיו קול ברמה, ו-"השבעתי אתכם" שבוצע בגרסאות רבות והגיע למקום השביעי במצעד העשור של קול חי.

כתב מספר ספרים העוסקים בחינוך, בהם "לגדל – פרקי חינוך להורים ולמחנכים", "להתבונן – פרקי הדרכה והתבוננות בדרך העולה", "להתענג – בין כותלי הישיבה" ו-"להצמיח – פרקי חינוך וצמיחה להורים ולמחנכים".

בנו הוא יהודה ברייער בעלים של בית המכירות תפארת ומגדולי האספנים בציבור החרדי. 

## שיריו

## קישורים חיצוניים
* 

* מאמרים של הרב פנחס ברייער, באתר הידברות
* סרטוני הדרכה של הרב פנחס ברייער, באתר דרשו
* ספרי הרב פנחס ברייער, באתר אור החיים

## הערות שוליים

קטגוריה:מלחינים ישראלים
קטגוריה:ישראלים שנולדו ב-1976
פקין אקספרס (תוכנית טלוויזיה ישראלית)

**פקין אקספרס** היא תוכנית מציאות ישראלית המבוססת על הפורמט ההולנדי "Peking Express" . התוכנית תוכננה לעלות לשידור ב-10 באוקטובר 2023 ברשת 13, אך עקב פריצתה של מלחמת חרבות ברזל, נדחתה עלייתה ל-11 בפברואר 2024.

## אופן המשחק
בתוכנית מתקיימת תחרות בין תשעה זוגות בעלי קשר משפחתי או חברי. הזוגות עוברים בין מספר מדינות, וחוצים מעל 5,000 קילומטרים. הזוגות המשתתפים יצטרכו לבצע משימות קשות ללא עזרה של ההפקה במציאת מקומות לינה, מזון או תחבורה. כל זאת כשלרשותם עומד דולר אחד בלבד ליום במשחק. הזוג הראשון שיחצה את קו הסיום של התחרות יזכה בפרס של מיליון שקלים.

התחרות מחולקת למקצים, כל מקצה מחולק לשלושה קטעים: קטע היתרון (שלושת הזוגות הראשונים שהגיעו לסיום קטע זה מתחרים בניהם והזוג המנצח זוכה במדליה שתעזור לקראת הגמר וביתרון לקטע הבא) קטע החסינות (הזוג שהגיע ראשון לסיום קטע זה חסין מההדחה וזוכה לבלות את הלילה והיום הבא בוילה או חדר במלון מפנק) קטע ההדחה (הזוגות הנותרים מתחרים ביניהם והזוג שמגיע אחרון בקטע זה מודח מהמשחק).

## עונה ראשונה (מסלול הדרקון)
שידורי העונה הראשונה החלו ב־11 בפברואר 2024, והסתיימו ב־21 במאי באותה שנה.
### זוגות העונה הראשונה

### הזוגות המעורבבים
בקטע המירוץ השביעי הזוגות התערבבו לקטע מרוץ אחד, אלה הזוגות:

**שירה ומעיין**

**חני ונילי**

**רם ומאור**

**זהר וטל**

עילי ומיטב (חסינים)

### היעדים בעונה הראשונה
המדינות אליהן הגיעו הזוגות במהלך התוכנית:
*
*
*

### טבלת הדחות

### סיכום עונה

## מדרוג
### עונה ראשונה (2024)

## ראו גם
* המירוץ למיליון (תוכנית טלוויזיה ישראלית)
* סוף הדרך (תוכנית טלוויזיה)

## קישורים חיצוניים
* 
* 
* 

## הערות שוליים

קטגוריה:תוכניות טלוויזיה ישראליות
קטגוריה:תוכניות מציאות ישראליות
קטגוריה:תוכניות טלוויזיה ישראליות שעלו לשידור בשנת 2024
קטגוריה:רשת: תוכניות וסדרות
קטגוריה:תוכניות טלוויזיה ישראליות מבוססות על פורמט הולנדי
אליזבת דקרס

**אליזבת דקרס** (באנגלית: **Elizabeth Dekkers**; נולדה ב-6 במאי 2004) היא שחיינית אוסטרלית, סגנית אלופת העולם (פוקואוקה 2023), זוכת מדליית ארד באליפות עולם (סינגפור 2025), זוכת מדליית ארד באליפות העולם בבריכת 25 מטר (מלבורן 2022) ואלופת חבר העמים (ברמינגהאם 2022) במשחה ל-200 מטר פרפר.

## ביוגרפיה
דקרס נולדה וגדלה בדרום בריזביין, קווינסלנד. 

### 2022
במשחקי חבר העמים שנערכו בברמינגהאם בתחילת אוגוסט 2022 היא זכתה במדליית זהב במשחה ל-200 מטר פרפר בתוצאה של 2:07.26 דקות, לפני לורה סטיבנס מאנגליה (2:07.90 דקות) ובת ארצה בריאנה תרוסל (2:08.32 דקות).

באליפות העולם בבריכת 25 מטר שנערכה במלבורן, בדצמבר היא זכתה במדליית ארד במשחה ל-200 מטר פרפר בשיא אישי חדש של 2:03.94 דקות, אחרי האמריקאיות דקוטה לותר (2:03.37 דקות) והאלי פליקינר (2:03.78 דקות).

### 2023
#### סגנית אלופת העולם
באליפות העולם שנערכה בפוקואוקה, יפן ביולי 2023 היא זכתה במדליית כסף במשחה ל-200 מטר פרפר בתוצאה של 2:05.46 דקות, אחרי סאמר מקינטוש מקנדה (2:04.06 דקות) ולפני רגן סמית' מארצות הברית (2:06.78 דקות).

### 2024
באולימפיאדת פריז היא סיימה במקום רביעי במשחה ל-200 מטר פרפר בתוצאה של 2:07.11 דקות.

באליפות העולם בבריכת 25 מטר שנערכה בבודפשט, הונגריה בדצמבר היא זכתה בשתי מדליות ארד, במשחה ל-200 מטר פרפר בשיא אישי חדש של 2:02.91 דקות, אחרי סאמר מקינטוש שקבעה שיא עולם חדש של 1:59.32 דקות ורגן סמית' שקבעה שיא ארצות הברית חדש של 2:01.00 דקות ובמשחה שליחות 4x200 מטר חופשי 7:33.60 דקות, אחרי ארצות הברית שקבעה שיא עולם חדש של 7:30.13 דקות והונגריה (7:33.39 דקות), כשחיינית שנייה היא קבעה ב"זינוק שליחות" תוצאה של 1:54.96 דקות.

### 2025
באליפות העולם שנערכה בסינגפור בסוף יולי תחילת אוגוסט 2025 היא זכתה במדליית ארד במשחה ל-200 מטר פרפר בתוצאה של 2:06.12 דקות, אחרי סאמר מקינטוש שקבעה שיא אליפות ושיא קנדה חדש של 2:01.99 דקות ורגן סמית' (2:04.99 דקות).

## שיאים אישיים
### בריכה אולימפית
* 100 מטר פרפר: 57.99 שניות (2024)
* 200 מטר פרפר: 2:05.20 דקות (2024)
### בריכת 25 מטר
* 100 מטר פרפר: 57.27 שניות (2024)
* 200 מטר פרפר: 2:02.91 דקות (2024)

## ראו גם

## קישורים חיצוניים

קטגוריה:שחייניות פרפר אוסטרליות
איפרא הורמיז

**איפרא הורמיז** (או **פאראיה הורמאזד**, בפרסית אמצעית: **Farāya Ōhrmazd**) הייתה אשת אצולה סאסאנית במאה ה-4, בת זוגו של הורמיזד השני  ואמו של שאפור השני. היא הייתה יורשת העצר וכיהנה כמלכה במקום בנה בין השנים 309 ל-325.

בעקבות מותו של הורמיזד השני, ומשבר הירושה שהגיע בעקבותיו, החליטו האצילים להעביר את השלטון לילד האחרון של הורמיזד, שטרם נולד מאיפרא. כך מלכה איפרא, והיא שלטה משנת 309 ועד לבגרות בנה, שאפור, שהיה בשל לשלוט בעצמו בגיל שש עשרה בשנת 325.

## אטימולוגיה
אין מידע על שמה של איפרא הורמיז, ורק מקורות יהודיים הזכירו את שמה. גם תיאודור נלדקה כתב כי השם "איפרה" לא ברור.

פרשני התלמוד של ימי הביניים ניסו להסביר את משמעות שמה. רש"י כתב ששם זה משמעותו יפה כמו שד. רבנו תם כתב שמשמעות השם הוא חן מאלוהים.

## ביוגרפיה
לאיפרא הורמיז היה אב יהודי והיא התנצרה מאוחר יותר. במהלך ההיסטוריה היו דיווחים רבים על יחסיה הידידותיים ושיתוף הפעולה שלה עם היהודים בבית המשפט למען השגת מטרותיהם. היא הוזכרה חמש פעמים בתלמוד. התלמוד מציג את איפרא כמלכה בעלת עניין ביהדות שסייעה ליהודים.

לפי כרוניקה נסטוריאנית, אביה של אמו של שאפור השני היה יהודי. לפי כרוניקה מקבילה, איפרא הורמיז התנצרה על ידי שמעון בר סבא וזו הייתה אחת הסיבות העיקריות להוצאה להורג של שמעון ולרדיפות הנוצרים בתקופת שלטונו של שאפור השני.

### יורשת העצר
לאחר מותו של הורמיזד השני (סביבות 302–309), בנו אדור נרשה  (סביבות 309–309) ירש אותו, אך לאחר זמן מה הוא הודח ונהרג על ידי אצילים. לאחר מכן עיוורו אצילים את בנו השני של הורמיזד ובנו השלישי שנקרא הורמיזד  נכלא. הוא נמלט מהכלא זמן קצר לאחר מכן ומצא מקלט באימפריה הרומית. בעקבות כך, כס המלכות של האימפריה הסאסאנית ניתן לבנו שטרם נולד של הורמיזד על ידי אשתו איפרא הורמיז, ולימים גדל והפך לשפור השני (סביבות 309–379).

## לקריאה נוספת

* 
* 
* 
* 
* 
* 


## קישורים חיצוניים
* 
* 

## הערות שוליים

קטגוריה:נשים בתלמוד
קטגוריה:האימפריה הסאסאנית
קטגוריה:שושלות איראניות
קטגוריה:נשות מלכים איראנים
קטגוריה:מלכות בעת העתיקה
קטגוריה:נשות אצולה במאה ה-4
קטגוריה:נפטרים במאה ה-4
Rainy Days

"**Rainy Days**" (בעברית: "**ימים גשומים**") הוא סינגל של הזמר הדרום קוריאני V מתוך אלבום הבכורה שלו *[[Layover]]*. השיר נכתב על ידי פריקינד, דונגיון קים, ג'יג'י ו, ושוחרר ב-11 באוגוסט 2023 על ידי ביג היט מיוזיק.

## מוזיקה ומילים
"Rainy Days" הוא שיר מסוגת פופ אלטרנטיבי ו-R&B, שנכתב על ידי המפיק שלו פרנקי סקוקה לצד דונגיון קים, פריקינד, ג'יג'י והראפר הדרום קוריאני . השיר מולחן בסולם לה מינור בקצב של 75 פעימות לדקה ונמשך 2:59 דקות.

אבי אייטקן מ תיארה את השיר כמיקס לואו-פיי שנוסד ביוטיוב, וכתבה, "הריאליזם של הגשם המלאכותי, הג'אז הרך, צלצול הטלפון המסקרן וצליל הקלדה שמגיע אחריו במהירות, כולם מוסיפים לתחושת הנינוחות וההיכרות". כפי שצוטט מדה אינדיאן אקספרס "המילים, הן מבטאות את הכמיהה להתאחד עם אנשים אהובים ומדגישות את הרגשות הקשורים לימים גשומים ואת הרצון לתקן קשר עם מישהו מיוחד. השיר כולל מילים כמו "אל תגיד לי שזה נגמר" ו"אנחנו יכולים להתחיל מחדש".

## ביקורות
### רשימות ודירוגים

## קרדיטים
* V – שירה
* ג'יג'י – כתיבה
*  – כתיבה
* קים שימיה – כתיבה
*  – מנהלת קריאייטיב, מפיקה בפועל, מנהלת ווקאל
* ג'אנג יונג וו – מנהל ווקאל
* MI.O – מנהל ווקאל
* פריקינד – קולות רקע, כתיבה, 
* פרנקי סקוקה – הלחנה, עיבוד, הפקה מוזיקלית
* צ'וי היי-ג'ין – עריכת קולות
* סון יו ג'ונג – טכנאי קול
* לי פיונג ווק – טכנאי קול
*  – 
*  – 

## מיקומי שיא

## קישורים חיצוניים

## הערות שוליים

קטגוריה:שירים בקוריאנית
קטגוריה:שירים על גשם
Lodash

**Lodash** היא ספריית JavaScript המספקת כלים לביצוע משימות תכנות נפוצות הממומשת בפרדיגמת התכנות הפונקציונלי.

## היסטוריה
Lodash היא פיצול של Underscore.js.

היא הצטרפה ל-Dojo Foundation בשנת 2013, ובאמצעות ה-JQuery Foundation וה-JS Foundation, היא כיום חלק מה-OpenJS Foundation.

## סיכום
Lodash היא ספריית JavaScript שעוזרת למתכנתים לכתוב קוד JavaScript יותר קצר ונתפס.

היא יכולה להתפצל לתחומים עיקריים מסוימים:
* כלים: לפשט משימות תכנותיות נפוצות כמו קביעת סוג ופשטות בפעולות מתמטיות.
* פונקציות: לפשט חיבור, הדבקה, הגבלה, דיחוף, currying, ושינוי של הצבת העכבר.
* מחרוזות: פונקציות המבצעות פעולות מחרוזת בסיסיות, כמו חיתוך, המרה לאותיות גדולות, camel case, ועוד.
* מערכים: יצירה, פיצול, שילוב, שינוי ודחיסה
* אוסף: איטרציה, מיון, סינון, פיצול ובנייה
* אובייקט: גישה, הרחבה, מיזוג, ברירות המחדל, ושינוי
* רצפים: שרשור, עטרה, סינון, ובדיקה.

לספרייה יש מספר גרסאות שונות, כך שלא כל הפונקציות זמינות בכל הגרסאות. לדוגמה, `_.chunk` זמינה רק מגרסה 3.0.0 ומעלה.

## ראו גם
npm

## קישורים חיצוניים

תיעוד

## הערות שוליים

קטגוריה:JavaScript
אמיר פלד

**אמיר פלד** (נולד ב-21 במרץ 1954, ט"ז באדר ה'תשי"ד) הוא יזם ואיש עסקים ישראלי. אשר מכהן כיו"ר מכבי תנועה עולמית.

## ביוגרפיה
פלד נולד בישראל לחיה (לבית משפחת ריבלין) וישראל פלד ברמת גן. בין השנים 1972–1975 שירת בגדוד 202 של חטיבת הצנחנים. בסוף שירותו בצה"ל פנה ללימודים באוניברסיטת בר-אילן, וב-1980 עבר את בחינות ההסמכה של לשכת עורכי הדין. בשלהי שנות ה-80, שירת במשטרת ישראל, בחטיבת חקירות ותביעות משפטיות והגיע עד לדרגת פקד.

נוסף לעיסוקו במשטרה ובעריכת דין, היה פעיל ציוני וחינוכי. בשנת 1982, הוא שימש כשליח מרכזי לארגון ציוני אמריקה בניו יורק, ועסק בפעילות חינוכית וציונית בקרב בני נוער וסטודנטים.

משנות ה-90, עסק בתיירות. בשנים 1989–1997 כיהן כמנכ"ל ושותף קשרי תעופה, אשר הייתה חברת התיירות הישראלית הראשונה שהונפקה בבורסת תל אביב, והיה חלק במכירתה לחברת ארקיע. בין השנים 1997–2003, עבד כיועץ ומנהל פיתוח עסקי בקבוצת איסתא ליינס. כיום, מכהן כיו"ר החברות הבנות בקבוצת איסתא ליינס.

משנת 2003, הקים את לוי פלד השקעות בע"מ, חברה המתמחה בייזום, ניהול ובעלות של פרויקטים נדל"ן מגוונים. בשיתוף עם ארגון קבוצת רכישה, השתתף בפרויקט "חצרות קדם" בעיר מודיעין.

בין השנים 2008–2017, שימש כיו"ר אוצר התיישבות היהודים. כחבר הנהלה ויזם, פעל בתחום ההשקעות והנדל"ן בחו"ל. בין השנים 2010–2017, ניהל השקעות נדל"ן באתונה ובמלונאות.

בשנים 1999–2009, שימש כחבר הנהלת ההסתדרות הציונית העולמית, חבר הנהלת מכבי תנועה עולמית ויו"ר כפר המכביה.

### חיים אישיים
פלד מתגורר בתל אביב-יפו. נשוי ללידיה, ואב לארבעה.

## קישורים חיצוניים
* 
* יהודה ממן, מסע חייו הגיע לקצו, באתר מודיעין ניוז, 21 ביולי 2016
* 

קטגוריה:יזמים ישראלים
קטגוריה:אנשי עסקים ישראלים
קטגוריה:מנהלים ישראלים
קטגוריה:תנועת מכבי
קטגוריה:ישראלים שנולדו ב-1954
קטגוריה:חברי הנהלת ההסתדרות הציונית העולמית
פאטימה דיאמה

**פאטימה דיאמה** (בספרדית: **Fátima Diame**; נולדה ב-22 בספטמבר 1996) היא אתלטית ספרדייה פעמיים זוכת מדליית ארד באליפות העולם באולם (גלאזגו 2024 ונאנג'ינג 2025) בקפיצה לרוחק.

## ביוגרפיה
דיאמה נולדה בוולנסיה, ספרד, להורים מהגרים מסנגל.

### 2021
באולימפיאדת טוקיו סיימה במקום 21 בקפיצה לרוחק בתוצאה של 6.32 מטר.

### 2022
באליפות העולם באולם שנערכה בבלגרד, סרביה ב-20 במרץ 2022 סיימה במקום שביעי בקפיצה לרוחק בתוצאה של 6.71 מטר.

באליפות העולם שנערכה ביוג'ין, אורגון, ארצות הברית ב-23 ביולי אותה שנה סיימה במקום 16 בקפיצה לרוחק בתוצאה של 6.54 מטר.

### 2023
באליפות העולם שנערכה בבודפשט, הונגריה ב-20 באוגוסט 2023 סיימה במקום שישי בקפיצה לרוחק בשיא אישי חדש של 6.82 מטר.

### 2024
#### מדליית ארד באליפות עולם באולם
באליפות העולם באולם שנערכה בגלאזגו, הממלכה המאוחדת ב-3 במרץ 2024 זכתה במדליית ארד בקפיצה לרוחק בתוצאה של 6.78 מטר, אחרי טארה דייוויס-וודהול (7.07 מטר) ומונה ניקולס (6.85 מטר), שתיהן מארצות הברית.

באליפות אירופה שנערכה ברומא שבאיטליה ביוני סיימה במקום שמיני בקפיצה לרוחק בתוצאה של 6.69 מטר.

באולימפיאדת פריז שנערכה באוגוסט סיימה במקום 15 בקפיצה לרוחק בתוצאה של 6.52 מטר.

### 2025
באליפות אירופה באולם שנערכה באפלדורן שבהולנד במרץ סיימה במקום חמישי בקפיצה לרוחק בתוצאה של 6.73 מטר.

#### מדליית ארד באליפות עולם באולם
באליפות העולם באולם שנערכה בנאנג'ינג שברפובליקה העממית של סין בהמשך החודש זכתה במדליית ארד בקפיצה לרוחק בתוצאה של 6.72 מטר, אחרי קלייר בראיינט מארצות הברית (6.96 מטר) ואניק קאלין משווייץ (6.83 מטר).

## שיאים אישיים
### אצטדיון
* קפיצה לרוחק: 6.82 מטר (2018)
* קפיצה משולשת: 14.03 מטר (2017)

### אולם
* קפיצה לרוחק: 6.78 מטר (2024)
* קפיצה משולשת: 13.92 מטר (2020)

## קישורים חיצוניים

קטגוריה:ספורטאיות ספרדיות
קטגוריה:ספרדיות שנולדו ב-1996
קטגוריה:ספרדים שנולדו ב-1996
סאטרדייז (סדרת טלוויזיה, 2023)

**סאטרדייז** (באנגלית: **Saturdays**, "שבתות") היא סדרת נעורים קומית אמריקאית, שנוצרה על ידי נורמן ואנס ג'וניור. בסדרה מככבים דניאל ג'לייד, דריה ג'ונס, פייטון ז' באסנייט, ג'רמיין האריס, טים ג'ונסון ג'וניור, גולדן ברוקס ועומר גודינג. ב-27 בספטמבר 2024, הסדרה הוסרה מדיסני+ בארצות הברית בלי שום אזהרה מוקדמת.

## עלילה
פריס ג'ונסון (ילדה בת 14) מקימה את צוות ההחלקה של "We-B-Girlz" עם חבריה הטובים ביותר: סימון וארי. יחד, הם נחושים ליצור את שגרות ההחלקה החמות ביותר במשטח ההחלקה המקומי שלהם "סאטרדייז" ופועלים להתפרסם בשיקגו, אילינוי.

## שחקנים
### ראשיים
* **פריס ג'ונסון** (**דניאלה ג'לייד**) - מנהיגת צוות ההחלקה של We-B-Girlz, שיש לה נטייה כזאת שהיא מגזימה יותר מדי עם הרעיונות שלה.
* **סימון סמסון** (**דריה ג'ונס**) - חברתה הטובה ביותר של פריס.
* **ארי סטיבנס** (**פייטון ז' באסנייט**) - החבר הכי טוב של פריס, העוסק באסתטיקה של פרפרים.
* **לונדון ג'ונסון** (**ג'רמיין האריס**) - אחיו הגדול של פריס, שהוא דיג'יי במשטח ההחלקה המקומי שלהם "סאטרדייז".
* **דרק "דה-רוק" טרוי** (**טים ג'ונסון ג'וניור**) - החבר הכי טוב של לונדון ועמית דיג'יי בסאטרדייז, שהוא גם ראפר שאפתן.

## שידור

## פרקים
### עונה 1

## הפקה
ב-11 במרץ 2021, ערוץ דיסני נתן פקודת פיילוט ל-סאטרדייז. מרסאי מרטין ונורמן ואנס ג'וניור משמשים כמפיקים בפועל. ואנס שימש גם ככותב הפיילוט. ב-30 בנובמבר 2021, הסדרה קיבלה אור ירוק. ההפקה החלה ב-2 במאי 2022 בשיקגו, אילינוי ונסגרה באמצע ספטמבר באותה שנה. ב-7 באפריל 2022, טים ג'ונסון ג'וניור ופייטון ז' באסנייט הצטרפו לצוות השחקנים כאנשי סדרה קבועים. ב-9 בפברואר 2023, הוכרז שהסדרה תעלה לאקרנים ב-24 במרץ 2023.

ב-7 בנובמבר 2023 הכריזו שלא תהיה עוד עונה לסדרה.

## פרסים ומועמדויות

## קישורים חיצוניים
* 

## הערות שוליים

קטגוריה:ערוץ דיסני: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2023
מוזיאון גמאל עבד אל נאצר

**מוזיאון גמאל עבד אל נאצר** שוכן ברובע הליופוליס בעיר קהיר, בירת מצרים. הוא מוזיאון ביוגרפי, המציג את קורות חייו של הנשיא השני של מצרים, גמאל עבד אל נאצר.

המוזיאון שוכן בבית שבו התגורר נאצר עם משפחתו במהלך 18 שנות כהונתו כנשיא ובו גם מת ב-1970. הבניין עמד ריק מאז מות אלמנתו של נאצר, תחיה, בשנת 1992. בחדרי הבית מוצגים ריהוט, תמונות וחפצים שהיו בבעלותו של נאצר ומתנות שהוענקו לו. כמו כן נמצאות במוזיאון תצוגות אור-קוליות אודותיו וספרייה.

המוזיאון נפתח לציבור באוקטובר 2016, לאחר תהליך הקמה שנמשך כשמונה שנים.

## קישורים חיצוניים
* Nada Ramadan, Nasser museum to open after years in the pipeline, באתר The New Arab, 5 באוקטובר 2015
* תמונות מהמוזיאון

נאצר
קטגוריה:קהיר: מבנים
נאצר
קטגוריה:הנצחת גמאל עבד אל נאצר
ז'אן-ריקנר בלגארד

**ז'אן-ריקְנֶר בֶּלְגַארְד** (בצרפתית: **Jean-Ricner Bellegarde**; נולד ב-27 ביוני 1998 בקולומב שבצרפת) הוא כדורגלן צרפתי-האיטי המשחק בעמדת הקשר בקבוצת וולברהמפטון וונדררס מהפרמייר ליג ובנבחרת האיטי.

## קריירת מועדונים
בלגארד גדל במחלקות הנוער של לה מאן ולאנס. בשנת 2015 החל לשחק בקבוצת המילואים של לאנס, ובהמשך שיחק בקבוצה הראשונה של המועדון, במדיה ערך 57 הופעות ליגה והבקיע חמישה שערים במסגרת ליגת המשנה הצרפתית.

ב-2 ביולי 2019 חתם בלגארד בשטרסבורג מליגת העל הצרפתית. הוא ערך 129 הופעות ליגה במדי המועדון, בהן הבקיע שבעה שערים.

ב-1 בספטמבר 2023 חתם על חוזה לחמש שנים בוולברהמפטון וונדררס מהפרמייר ליג.

## קריירה בינלאומית
בלגראד נולד בצרפת להורים ממוצא האיטי. הוא שיחק בנבחרות הצעירות של צרפת ובשנת 2019 החליט לייצג את נבחרת האיטי, וזומן לסגל המורחב של הנבחרת לקראת גביע הזהב 2019, אך נופה מהסגל הסופי. באוגוסט 2025 זומן פעם נוספת לסגל הנבחרת לקראת הסיבוב השלישי של מוקדמות מונדיאל 2026. הוא ערך את הבכורה בנבחרת האיטי ב-5 בספטמבר 2025 בתיקו 0–0 מול נבחרת הונדורס. והיה שותף להעפלה של הנבחרת למונדיאל לראשונה מאז 1974.

## קישורים חיצוניים

## הערות שוליים

קטגוריה:כדורגלנים צרפתים
קטגוריה:כדורגלנים האיטים
קטגוריה:קשרי כדורגל צרפתים
קטגוריה:כדורגלני לאנס
קטגוריה:כדורגלני שטרסבורג
קטגוריה:כדורגלני וולברהמפטון וונדררס
קטגוריה:כדורגלני נבחרת האיטי
קטגוריה:האיטים שנולדו ב-1998
קטגוריה:צרפתים שנולדו ב-1998
באשיר האמפריז

**באשיר האמפריז** (באנגלית: **Bashir Humphreys**; נולד ב-15 במרץ 2003 באקסטר שבאנגליה) הוא כדורגלן אנגלי המשחק בעמדת הבלם בקבוצת ברנלי מהפרמייר ליג.

## קריירת מועדונים
האמפריז גדל במחלקות הנוער של רדינג וצ'לסי. ב-8 בינואר 2023 ערך את הופעת הבכורה שלו בקבוצה הבוגרת של צ'לסי, בהפסד 0–4 למנצ'סטר סיטי במסגרת הסיבוב השלישי של גביע ה-FA לעונת .

ב-27 בינואר 2023 הושאל האמפריז לפאדרבורן 07 מהבונדסליגה השנייה עד לתום עונת . הוא ערך 12 הופעות ליגה במהלך תקופת ההשאלה.

ב-1 בספטמבר 2023 חתם על חוזה חדש לארבע שנים בצ'לסי, והושאל לסוונסי סיטי מהפוטבול ליג צ'מפיונשיפ למשך עונת .

ב-21 באוגוסט 2024 הושאל האמפריז לברנלי מהצ'מפיונשיפ לעונה אחת. ב-20 במאי 2025 לאחר שברנלי הבטיחה את עלייתה לפרמייר ליג הוחתם האמפריז על חוזה קבוע.

## קריירה בינלאומית
האמפריז זכה עם נבחרת אנגליה עד גיל 19 בטורניר אליפות אירופה עד גיל 19 בשנת 2022. בנוסף, נכלל בסגל נבחרת אנגליה עד גיל 20 לטורניר גביע העולם עד גיל 20 לשנת 2023, וערך ארבע הופעות בטורניר, בהן הבקיע שער אחד.

## קישורים חיצוניים

## הערות שוליים

קטגוריה:כדורגלנים אנגלים
קטגוריה:בלמי כדורגל אנגלים
קטגוריה:כדורגלני צ'לסי
קטגוריה:כדורגלני פאדרבורן 07
קטגוריה:כדורגלני סוונזי סיטי
קטגוריה:כדורגלני ברנלי
קטגוריה:אנגלים ממוצא אוגנדי
קטגוריה:אנגלים שנולדו ב-2003
אלכס באנגורה

**אלכס באנגורה** (באנגלית: **Alex Bangura**; נולד ב-13 ביולי 1999 במוקומרה שבסיירה לאון) הוא כדורגלן מסיירה לאון המשחק בעמדת המגן השמאלי בקבוצת מידלסברו מהפוטבול ליג צ'מפיונשיפ ובנבחרת סיירה לאון.

## קריירת מועדונים
באנגורה גדל במחלקות הנוער של DRL ופיינורד. הוא החל את הקריירה המקצוענית שלו בקמבור, במדיה ערך 106 הופעות ליגה והבקיע חמישה שערים במסגרת ליגת העל ההולנדית וליגת המשנה ההולנדית.

ב-1 בספטמבר 2023 חתם על חוזה לארבע שנים במידלסברו מהפוטבול ליג צ'מפיונשיפ.

## קריירה בינלאומית
ב-24 במרץ 2022 ערך באנגורה את הופעת הבכורה שלו בנבחרת סיירה לאון, בהפסד 0–3 לנבחרת טוגו במשחק ידידות.

## קישורים חיצוניים

## הערות שוליים

קטגוריה:כדורגלנים מסיירה לאון
קטגוריה:סיירה לאון: מגני כדורגל
קטגוריה:כדורגלני קמבור
קטגוריה:כדורגלני מידלסברו
קטגוריה:כדורגלני נבחרת סיירה לאון
קטגוריה:ילידי 1999
אלכסיס טיבידי (2003)

**אלכסיס רונאלדו טיבידי** (בצרפתית: **Alexis Ronaldo Tibidi**; נולד ב-3 בנובמבר 2003 בליל שבצרפת) הוא כדורגלן צרפתי-קמרוני המשחק בעמדת קשר הכנף בקבוצת ניימכן מליגת העל ההולנדית, בהשאלה מטרואה.

## קריירת מועדונים
טיבידי גדל במחלקות הנוער של ESA בריב וטולוז. ב-19 ביולי 2021 חתם בשטוטגרט מהבונדסליגה. ב-20 בנובמבר ערך את הופעת הבכורה שלו במועדון, בהפסד 1–2 לבורוסיה דורטמונד במסגרת המחזור ה-12 בליגה לעונת 2021/2022. בסך הכל ערך 12 הופעות ליגה במדי המועדון.

ב-11 ביולי 2022 הושאל טיבידי לריינדורף אלטאך מהבונדסליגה האוסטרית. הוא ערך 16 הופעות ליגה במדי המועדון, בהן הבקיע חמישה שערים.

ב-28 בינואר 2023 חתם טיבידי על חוזה לארבע שנים וחצי בטרואה מליגת העל הצרפתית. ב-1 בפברואר ערך את הופעת הבכורה שלו במועדון, בהפסד 1–4 לטולוז במסגרת המחזור ה-21 בליגה לעונת 2022/2023.

ב-1 בספטמבר 2023 הושאל טיבידי לניימכן מליגת העל ההולנדית למשך עונת 2023/2024.

## קריירה בינלאומית
טיבידי נכלל בסגל נבחרת צרפת עד גיל 20 לטורניר גביע העולם עד גיל 20 בשנת 2023, וערך שתי הופעות בטורניר.

## חיים אישיים
טיבידי הוא בנו של כדורגלן נבחרת קמרון בעבר אלכסיס טיבידי .

## קישורים חיצוניים

## הערות שוליים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלנים קמרונים
קטגוריה:קשרי כדורגל קמרונים
קטגוריה:כדורגלני שטוטגרט
קטגוריה:כדורגלני ריינדורף אלטאך
קטגוריה:כדורגלני טרואה
קטגוריה:כדורגלני ניימכן
קטגוריה:צרפתים שנולדו ב-2003
חריסטוס מנדאס

**חריסטוס מנדאס** (ביוונית: **Χρήστος Μανδάς**; נולד ב-17 בספטמבר 2001 בפיראוס שביוון) הוא כדורגלן יווני המשחק בעמדת השוער בקבוצת בורנמות' מהפרמייר ליג בהשאלה מלאציו, ובנבחרת יוון.

## קריירת מועדונים
מנדאס גדל במחלקת הנוער של אטרומיטוס. ב-28 בנובמבר 2017 ערך את הופעת הבכורה שלו בקבוצה הבוגרת של המועדון, בניצחון 4-0 על ספרטה במסגרת הגביע היווני לעונת . ב-5 במאי 2018 ערך את הופעת הבכורה שלו בליגת העל היוונית, בניצחון 4-0 על קרקירה במסגרת המחזור ה-30 לעונת . בסך הכל ערך 28 הופעות ליגה במדי המועדון.

ב-31 בינואר 2022 חתם מנדאס על חוזה לארבע שנים וחצי ב-OFI כרתים מליגת העל היוונית. ב-14 במאי ערך את הופעת הבכורה שלו במועדון, בהפסד 5-0 לוולוס במסגרת הליגה לעונת . בסך הכל ערך 29 הופעות ליגה במדי המועדון.

ב-1 בספטמבר 2023 חתם מנדאס בלאציו מהסרייה א'.

ב-27 בינואר 2026 הושאל מנדאס עד לתום העונה לבורנמות' מהפרמייר ליג.

## קישורים חיצוניים

## הערות שוליים

קטגוריה:כדורגלנים יוונים
קטגוריה:שוערי כדורגל יוונים
קטגוריה:כדורגלני אטרומיטוס
קטגוריה:כדורגלני OFI כרתים
קטגוריה:כדורגלני לאציו
קטגוריה:כדורגלני בורנמות'
קטגוריה:כדורגלני נבחרת יוון
קטגוריה:ספורטאים יוונים באיטליה
קטגוריה:יוונים שנולדו ב-2001
פמלה מלרוי

**פמלה מלרוי** (באנגלית: **Pamela Ann Melroy**; נולדה ב-17 בספטמבר 1961) היא טייסת חלל לשעבר. היא השתתפה ב-3 טיסות של מעבורת חלל. בשנת 2022 היא קיבלה את מינוי סגן מנהל נאס"א ושימשה בתפקיד זה עד ינואר 2025.

## ביוגרפיה
מלרוי נולדה בפאלו אלטו, קליפורניה וסיימה לימודי בית ספר ברוצ'סטר. בשנת 1983 היא סיימה לימודי תואר ראשון במכללת ולסלי ובשנת 1984 סיימה לימודי תואר שני במדעי כדור הארץ ומדעים פלנטריים במכון הטכנולוגי של מסצ'וסטס (MIT).

בשנת 1984 מלרוי התגייסה לחיל האוויר של ארצות הברית (USAF) ובשנת 1985 סיימה קורס טיס. מלרוי הייתה טייסת של מקדונל דאגלס KC-10 אקסטנדר. היא השתתפה בפעילות מבצעית בפלישה האמריקאית לפנמה ומלחמת המפרץ. בשנת 1991 היא קיבלה הסמכה של טייס ניסוי לאחר סיום קורס בבסיס חיל האוויר אדוארדס.

מלרוי המשיכה בתפקידים שונים במערך החיל.

## פעילותה בנאס"א
ב-1994 התקבלה מלרוי לקורס להכנת אסטרונאוטים במרכז החלל ג'ונסון. לאחר סיום הקורס היא כיהנה במספר תפקידים בצוותי קרקע.

באוקטובר 2000 היא הייתה טייסת של מעבורת החלל דיסקברי במשימה STS-92 (בריאן דאפי היה מפקד צוות). המטרה של המשימה הייתה להמשיך את בניית תחנת החלל הבין-לאומית (ISS).

באוקטובר 2002 היא הייתה טייסת של מעבורת החלל אטלנטיס במשימה STS-112 (ג'פרי אשבי היה מפקד צוות). המטרה של המשימה הייתה להמשיך בניית תחנת החלל הבין-לאומית.

באוקטובר 2007 מלרוי הייתה מפקדת של מעבורת החלל דיסקברי במשימה STS-120. המטרה של המשימה הייתה להמשיך בניית תחנת החלל הבין-לאומית.

מלרוי עזבה את נאס"א בשנת 2009.

## לאחר נאס"א
לאחר שירות ביחידת האסטרונאוטים מלרוי נקלטה בלוקהיד מרטין וכיהנה בתפקידי ניהול עד לשנת 2011. בשנת 2011 היא עברה לרשות התעופה הפדרלית (FAA) ועבדה ברשות עד לשנת 2013. בשנת 2013 מלרוי עברה לDARPA ועבדה שם עד לשנת 2017.

בשנת 2022 מלרוי קיבלה מינוי לסגן מנהל נאס"א תפקיד בו שימשה עד ינואר 2025.

## קישורים חיצוניים

*  
* ביוגרפיה
* ריאיון עם פמלה מלרוי

קטגוריה:אסטרונאוטיות אמריקאיות
קטגוריה:אסטרונאוטים אמריקאים
קטגוריה:בוגרות מכללת ולסלי
קטגוריה:בוגרות המכון הטכנולוגי של מסצ'וסטס
קטגוריה:בוגרי המכון הטכנולוגי של מסצ'וסטס
קטגוריה:טייסות חיל האוויר של ארצות הברית (נשים)
קטגוריה:טייסי חיל האוויר של ארצות הברית
קטגוריה:טייסי ניסוי אמריקאים
קטגוריה:עובדי נאס"א
קטגוריה:מלחמת המפרץ: אישים
קטגוריה:עובדי לוקהיד מרטין
קטגוריה:אמריקאיות שנולדו ב-1961
קטגוריה:אמריקאים שנולדו ב-1961
ירמי אנטוניסה

**ירמי אנטוניסה** (בהולנדית: **Jeremy Antonisse**; נולד ב-29 במרץ 2002 ברוסמאלן שבהולנד) הוא כדורגלן קוראסאואי-הולנדי המשחק בעמדת קשר הכנף בקבוצת מוריירנסה מליגת העל הפורטוגלית, בהשאלה מפ.ס.וו. איינדהובן, ובנבחרת קוראסאו.

## קריירת מועדונים
אנטוניסה גדל במחלקות הנוער של OJC רוסמאלן ופ.ס.וו. איינדהובן. בשנת 2019 החל לשחק בקבוצת המילואים של פ.ס.וו. איינדהובן. ב-26 בינואר 2021 ערך את הופעת הבכורה שלו בקבוצה הראשונה של המועדון, כשהחליף את ערן זהבי בדקה ה-90 בניצחון 2-0 על אמן במסגרת המחזור ה-19 בליגה לעונת 2020/2021.

ב-31 בינואר 2023 הושאל אנטוניסה לאמן מליגת העל ההולנדית עד לתום עונת 2022/2023 בליגת העל ההולנדית. הוא ערך 13 הופעות ליגה במהלך תקופת ההשאלה, בהן הבקיע שער אחד.

ב-1 בספטמבר 2023 הושאל אנטוניסה למוריירנסה מליגת העל הפורטוגלית למשך עונת 2023/2024.

## קריירה בינלאומית
ב-25 במרץ 2021 ערך אנטוניסה את הופעת הבכורה שלו בנבחרת קוראסאו, בניצחון 5-0 על נבחרת סנט וינסנט והגרנדינים במסגרת מוקדמות מונדיאל 2022. ב-27 בספטמבר 2022 הבקיע את שער הבכורה שלו בנבחרת, בהפסד 2-1 לנבחרת אינדונזיה במשחק ידידות.

## קישורים חיצוניים

## הערות שוליים

קטגוריה:כדורגלנים קוראסאואים
קטגוריה:קשרי כדורגל קוראסאואים
קטגוריה:כדורגלנים הולנדים
קטגוריה:קשרי כדורגל הולנדים
קטגוריה:כדורגלני פ.ס.וו. איינדהובן
קטגוריה:כדורגלני אמן
קטגוריה:כדורגלני מוריירנסה
קטגוריה:כדורגלני נבחרת קוראסאו
קטגוריה:כדורגלני גביע הזהב 2025
קטגוריה:ספורטאים זרים בפורטוגל
קטגוריה:הולנדים שנולדו ב-2002
פאנטליס חצידיאקוס

**פאנטליס חצידיאקוס** (ביוונית: **Παντελής Χατζηδιάκος**, בהולנדית: **Pantelis Chatzidiakos**; נולד ב-18 בינואר 1997 ברודוס שביוון) הוא כדורגלן הולנדי-יווני המשחק בעמדת הבלם בקבוצת קופנהגן ובנבחרת יוון.

## חיים אישיים
חצידיאקוס נולד ברודוס שביוון לאב יווני ולאם הולנדית.

## קריירת מועדונים
חצידיאקוס גדל במחלקות הנוער של פנאתינאיקוס וא.ז. אלקמאר. בשנת 2015 החל לשחק בקבוצה הבוגרת של א.ז. אלקמאר, ובסך הכל שיחק במועדון במשך שמונה שנים, בהן ערך 152 הופעות במסגרת ליגת העל ההולנדית והבקיע שלושה שערים.

ב-1 בספטמבר 2023 חתם חצידיאקוס על חוזה לארבע שנים בקליארי מהסרייה א'.

ב-2 בספטמבר 2024 הושאל לקופנהגן לעונה אחת. לאחר עונה חתם באופן קבוע בקבוצה.

## קריירה בינלאומית
ב-12 באוקטובר 2019 ערך חצידיאקוס את הופעת הבכורה שלו בנבחרת יוון, בהפסד 2-0 לנבחרת איטליה במסגרת מוקדמות יורו 2020.

## קישורים חיצוניים

## הערות שוליים

קטגוריה:כדורגלנים יוונים
קטגוריה:בלמי כדורגל יוונים
קטגוריה:כדורגלנים הולנדים
קטגוריה:בלמי כדורגל הולנדים
קטגוריה:כדורגלני א.ז. אלקמאר
קטגוריה:כדורגלני קליארי
קטגוריה:כדורגלני פ.צ. קופנהגן
קטגוריה:כדורגלני נבחרת יוון
קטגוריה:יוונים שנולדו ב-1997
קטגוריה:הולנדים שנולדו ב-1997
אורלנדו פינדה (שחקן)

**אורלנדו פינדה** (בספרדית: **Orlando Pineda**, נולד: 21 ביולי 1995) הוא שחקן קולומביאני, המוכר בעיקר מתפקידו בתור דיקסון טרוחילו בלאנקו בסדרה של נטפליקס "גריסלדה".

## ביוגרפיה
פינדה נולד בבוגוטה, קולומביה ב-21 ביולי 1995. הוא גדל בכל רחבי המדינה בזכות הקריירה הצבאית של אביו, אורלנדו פינדה האב. גדל גם לצד אימו, לוסילה, אחותו הגדולה אריקה ואחיו הצעיר ממנו, רוברטו.

לאחר לימודי התיכון עבר לבדו לניו יורק והחל ללמוד משחק. לאחר מספר חודשים בניו יורק, בינואר 2014 עבר ללוס אנג'לס. 

בשנת 2016 הוא סיים לימודי תואר ראשון באומנויות יפות (BFA) במשחק מהאקדמיה לקולנוע של ניו יורק (אנ') בקמפוס בברבנק, קליפורניה.

## קריירה
כבר בשנת 2014 החל להופיע במספר לא מבוטל של סרטים קצרים ובפרסומות שונות, בין היתר לנינטנדו, פייסבוק, אולד נייבי, יונדאי, הונדה וטויוטה. 

בשנת 2019, הוא שיחק בסרט הדרמה האמריקאי "The Infiltrators", שזכתה בפרס הקהל בפסטיבל סאנדנס, בתור אמיליאנו.  שנה לאחר מכן הוא שיחק בסרט אמריקאי-מקסיקני "Your Iron Lady", סרט עצמאי שקיבל יותר מ-29 מועמדויות ו-16 זכיות בפסטיבלי קולנוע שונים.   הוא לסרט הפעולה "Sierra Madre" לצד קיפר סאת'רלנד. 

בשנת 2022 לוהק פינדה לתפקיד בנה של גריסלדה בלאנקו אותה מגלמת סופיה ורגרה במיני סדרה גריסלדה.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה קולומביאנים
קטגוריה:בוגרי האקדמיה לקולנוע של ניו יורק
קטגוריה:מהגרים מקולומביה לארצות הברית
קטגוריה:קולומביאנים שנולדו ב-1995
משרד התובע הכללי (הממלכה המאוחדת)

**משרד התובע הכללי** (באנגלית: **The Attorney General’s Office**; בראשי תיבות: **AGO**) הוא משרד בממשלה הבריטית המעניק תמיכה וסיוע להתובע הכללי של אנגליה וויילס בשני תפקידו כאשר ראשית עומד בראש התביעה הכללית של הרשות המבצעת והשירות המשפטי הציבורי של הממלכה. ושנית משמש כיועץ משפטי לממשלה. המשרד גם מעניק תמיכה לפרקליט המדינה של בריטניה.

תפקיד התובע הכללי של אנגליה וויילס הוא מקביל לתפקיד היועץ המשפטי לממשלה של ישראל.

## תפקידים
בין תפקידיו השונים של משרד התובע הכללי ניתן למנות:

# לספק ייעוץ משפטי לממשלת הוד מלכותו
# לפקח על שירות התביעה של הכתר
# לפקח על תהליך ההעמדה לדין .
# לפקח על המחלקה המשפטית אשר מייעצת למשרדי הממשלה והסוכנויות השונות
# לתת דין וחשבון על עבודת מערכת התביעה והייעוץ המשפטי בפני הפרלמנט הבריטי.

## מבנה ארגוני
מחלקת התובע הכללי 

## קישורים חיצוניים
* 

## הערות שוליים

קטגוריה:משרדי ממשלת בריטניה
קטגוריה:הממלכה המאוחדת: חוק ומשפט